**Likumprojekta „Grozījumi Latvijas Administratīvo pārkāpumu kodeksā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Likumprojekts izstrādāts saskaņā ar likuma „Par sabiedrisko pakalpojumu regulatoriem” 7.panta pirmo daļu, Elektroenerģijas tirgus likuma 8.panta pirmo daļu, kā arī minētā likuma 26.1 un 32.1pantu, kuri stāsies spēkā 2012.gada 1.janvārī. Turklāt likumprojekts izstrādāts saskaņā ar grozījumiem Enerģētikas likumā, kas pieņemti Saeimā 2011.gada 22.septembrī un attiecībā uz enerģijas tirgotāju un ražotāju reģistrēšanu stāsies spēkā 2012.gada 1.janvārī. |
| 2. | Pašreizējā situācija un problēmas | 1. Atbilstoši Elektroenerģijas tirgus likuma 26.1 un 32.1pantam un šā likuma pārejas noteikumu 20.punktam no 2012.gada 1.janvāra elektroenerģijas ražotāji un tirgotāji vairs netiks licencēti, bet gan reģistrēti Sabiedrisko pakalpojumu regulēšanas komisijas veidotajos reģistros.   Elektroenerģijas ražotāju un tirgotāju, kā arī siltumenerģijas ražotāju un tirgotāju pāreja no licencēšanas uz reģistrāciju 2012.gada 1.janvārī ir paredzēta arī grozījumos Enerģētikas likumā, kas pieņemti Saeimā 2011.gada 22.septembrī.  Latvijas Administratīvo pārkāpumu kodeksa (turpmāk – LAPK) 158.2pantā ir paredzēta atbildība par regulējamo sabiedrisko pakalpojumu sniegšanu bez licences. Savukārt LAPK 158.4pantā ir paredzēta atbildība par elektronisko sakaru pakalpojumu sniegšanu, nenosūtot reģistrācijas paziņojumu.  Ņemot vērā minēto, pārejot no enerģijas ražotāju un tirgotāju licencēšanas uz reģistrāciju, Sabiedrisko pakalpojumu regulēšanas komisijai saskaņā ar šobrīd spēkā esošo LAPK regulējumu nebūs pamata administratīvi sodīt komersantus par regulējamo sabiedrisko pakalpojumu – enerģijas ražošanu vai tirdzniecību – sniegšanu bez reģistrēšanās.   1. Nozaru speciālajos normatīvajos aktos ir paredzēta Komisijas atbildība uzraudzīt, lai regulējamās nozarēs tiktu ievērots likums „Par sabiedrisko pakalpojumu regulatoriem” un regulējamo nozaru speciālie normatīvie akti. Tai pat laikā LAPK pašreizējā redakcija paredz atsevišķus gadījumus, kad Komisija var uzlikt administratīvo sodu par regulējamo nozaru normatīvo aktu neievērošanu, bet neaptver visus gadījumus.   Tā, piemēram, saskaņā ar Elektroenerģijas tirgus likuma 8.panta pirmo daļu Komisija uzrauga šajā likumā noteikto elektroenerģijas sistēmas īpašnieka pienākumu izpildi. Tā kā sistēmas īpašnieks nav regulējamais sabiedrisko pakalpojumu sniedzējs un tam nav nepieciešama ne licence, ne arī turpmāk reģistrācija, sistēmas īpašniekam nevarēs uzlikt administratīvo sodu par tam noteikto pienākumu neizpildi kā licences nosacījumu vai vispārējās atļaujas noteikumu pārkāpumu.  Turklāt, piemēram, Elektronisko sakaru likuma 57.panta  trešā daļa paredz, ka elektronisko sakaru komersants, kas sniedz balss telefonijas pakalpojumus, nodrošina galalietotājam numura saglabāšanas pakalpojumu. Ja elektronisko sakaru komersants nepilda tam noteikto pienākumu nodrošināt numura saglabāšanas pakalpojumu, nav iespējams piemērot soda sankciju par normatīvajos aktos noteiktā pienākuma neievērošanu, jo LAPK nepastāv regulējums, kas paredzētu administratīvo atbildību par šādu pārkāpumu. Jāpiebilst, ka, ieviešot Eiropas Savienības tiesību aktus, kā arī tieši piemērojot regulas, paplašinās to normatīvo aktu loks, kuru ievērošanas uzraudzība ietilpst Komisijas kompetencē.  Līdz ar to spēkā esošā LAPK regulējums attiecībā uz administratīvo sodu piemērošanu regulējamo nozaru normatīvo aktu pārkāpumu gadījumos ir nepietiekams likuma „Par sabiedrisko pakalpojumu regulatoriem” un regulējamo nozaru speciālo normatīvo aktu ievērošanas nodrošināšanai.   1. Atsevišķos gadījumos, piemēram, par informācijas nesniegšanu Sabiedrisko pakalpojumu regulēšanas komisijai, personai var tikt piemērots administratīvais sods saskaņā ar vairākām LAPK normām (piemērā – saskaņā ar LAPK 158.2 un 158.3pantu). Tai pat laikā minētās normas paredz atšķirīgus administratīvos sodus.   Līdzšinējā prakse liecina, ka nav lietderīgi noteikt atšķirīgus administratīvos sodus par pirmo reizi un atkārtoti izdarītiem administratīvajiem pārkāpumiem, jo katrs gadījums ir vērtējams individuāli, ņemot vērā apstākļus, kas mīkstina vai pastiprina atbildību. Ir gadījumi, kad pirmo reizi izdarīts pārkāpums, kas nav novērsts, ir smagāks nekā atkārtoti izdarīts pārkāpums, kas ir novērsts. Tāpēc jau par pirmo reizi izdarītu pārkāpumu, būtu jābūt iespējai noteikt maksimālo sodu, bet par atkārtoti izdarītu – arī brīdinājumu, kā to šobrīd paredz LAPK 158.3pants.  Pēc būtības minētajā normā naudas soda maksimālās robežas netiek palielinātas. Likumprojekts paredz 158.2panta daļu apvienošanu vienā, izslēdzot no panta atkārtotību, tāpat, kā tas ir paredzēts spēkā esošajā LAPK 158.3, 158.4 un 158.5pantā. Ierosināto grozījumu pamatmērķis ir nodrošināt, ka arī par atkārtoti izdarītu pārkāpumu var tikt piemērots brīdinājums. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Likumprojekta mērķis ir nodrošināt, lai Sabiedrisko pakalpojumu regulēšanas komisija var pilnvērtīgi un efektīvi uzraudzīt likuma „Par sabiedrisko pakalpojumu regulatoriem” un regulējamo nozaru speciālo normatīvo aktu ievērošanu.  Likumprojekts paredz:   1. noteikt atbildību par regulējamo sabiedriskos pakalpojumu sniegšanu bez reģistrācijas Sabiedrisko pakalpojumu regulēšanas komisijas veidotajos reģistros; 2. noteikt atbildību par regulējamo nozaru normatīvo aktu pārkāpšanu; 3. noteikt vienādus administratīvos sodus tajās LAPK normās, kurās paredzētie pārkāpumi var sakrist ar citās LAPK normās paredzētajiem pārkāpumiem. |
| 5. | Projekta izstrādē iesaistītās institūcijas | Sabiedrisko pakalpojumu regulēšanas komisija  Ekonomikas ministrija |
| 6. | Iemesli, kādēļ netika nodrošināta sabiedrības līdzdalība | Nav attiecināms |
| 7. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Regulējamo sabiedrisko pakalpojumu sniedzēji un elektroenerģijas sistēmas īpašnieks |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Sabiedrisko pakalpojumu lietotāji |
| 3. | Tiesiskā regulējuma finansiālā ietekme | Nav attiecināms |
| 4. | Tiesiskā regulējuma nefinansiālā ietekme | Nav attiecināms |
| 5. | Administratīvās procedūras raksturojums | Nav attiecināms |
| 6. | Administratīvo izmaksu monetārs novērtējums | Nav attiecināms |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| *Projekts šo jomu neskar* |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| *Projekts šo jomu neskar* |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| *Projekts šo jomu neskar* |

|  |
| --- |
| VI. Sabiedrības līdzdalība un šīs līdzdalības rezultāti |
| *Projekts šo jomu neskar* |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Sabiedrisko pakalpojumu regulēšanas komisija  Ekonomikas ministrija |
| 2. | Projekta izpildes ietekme uz pārvaldes funkcijām | Likumprojekts nemainīs Sabiedrisko pakalpojumu regulēšanas komisijas funkcijas, bet nodrošinās, ka Sabiedrisko pakalpojumu regulēšanas komisija var pilnvērtīgi un efektīvi veikt tai noteiktās funkcijas |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Nav attiecināms |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Nav attiecināms |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Nav attiecināms |
| 6. | Cita informācija | Nav |

Ekonomikas ministrs D.Pavļuts

Vīza: Valsts sekretārs ` J.Pūce

02.01.2012 14:49

Zadraks

67013244, [Gints.Zadraks@em.gov.lv](mailto:Gints.Zadraks@em.gov.lv)